KOMMISSIONENS BESLUTNING

af 23. marts 1999

om ændring af listen over ugunstigt stillede områder i henhold til forordning (EF) nr. 950/97 (Irland)

(meddelt under nummer K(1999) 709)

(Kun den engelske udgave er autentisk)

(1999/251/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 950/97 af 20. maj 1997 om forbedring af landbrugsstrukturernes effektivitet(1), senest ændret ved forordning (EF) nr. 2331/98(2), særlig artikel 21, stk. 3, og

ud fra følgende betragtninger:

I henhold til artikel 21, stk. 1, i forordning (EF) nr. 950/97 har den irske regering ved brev af 30. april 1997 og 19. november 1998 anmodet om, at fællesskabslisten over ugunstigt stillede områder ændres som anført i bilagene til denne beslutning;

de nye områder, der skal opføres på listen, opfylder kriterierne i Rådets direktiv 85/350/EØF(3) for at kunne bestemme områder i henhold til artikel 24 i forordning (EF) nr. 950/97;

i ovennævnte breve fremsendte den irske regering en liste over områder, der i County Monaghan skal omklassificeres fra områder med mindre alvorlige ulemper til områder med mere alvorlige ulemper, og som omfatter et areal på 10470 ha udnyttet landbrugsareal, så at denne type ugunstigt stillet område vil omfatte 75087 ha udnyttet landbrugsareal; listen vil fra 1999 erstatte den hidtidige liste for County Monaghan;

de områder, der skal omklassificeres, opfylder kriterierne for klassifikation af områder med mere alvorlige ulemper i Kommissionens beslutning C(95) 2850 af 28. november 1995;

ændringerne medfører ikke, at det udnyttede landbrugsareal i de ugunstigt stillede områder øges med mere end 1,5 % af det samlede udnyttede landbrugsareal i Irland;

ifølge artikel 30 i forordning (EF) nr. 950/97 skal Kommissionen træffe afgørelse om, hvorvidt betingelserne for Fællesskabets finansielle deltagelse er opfyldt, set ud fra kravet om, at bestemmelserne skal stemme overens med nævnte forordning og de deri fastsatte mål, og at der skal være fornøden sammenhæng mellem de forskellige foranstaltninger;

de i denne beslutning fastsatte foranstaltninger er i overensstemmelse med udtalelse fra Komitéen for Landbrugsstrukturer og Landdistrikternes udvikling -

VEDTAGET FØLGENDE BESLUTNING:

Artikel 1

Listen over ugunstigt stillede områder, der er anført i bilaget til direktiv 85/350/EØF, direktiv 91/466/EØF(4) og direktiv 96/52/EF(5), kompletteres med listerne i bilaget til denne beslutning.

Listen over ugunstigt stillede områder, der for County Monaghan er omklassificeret til områder med mere alvorlige ulemper, erstattes med den liste, som den irske regering fremsendte i brev af 30. april 1997.

Artikel 2

Denne beslutning er rettet til Irland.

Udfærdiget i Bruxelles, den 23. marts 1999.

På Kommissionens vegne

Franz FISCHLER

Medlem af Kommissionen

(1) EFT L 142 af 2.6.1997, s. 1.

(2) EFT L 291 af 30.10.1998, s. 10.

(3) EFT L 187 af 19.7.1985, s. 1.

(4) EFT L 251 af 7.9.1991, s. 10.

(5) EFT L 194 af 6.8.1996, s. 5.

ANEXO/BILAG/ANHANG/ΠΑΡΑΡΤΗΜΑ/ANNEX/ANNEXE/ALLEGATO/BIJLAGE/ANEXO/LIITE/BILAGA

Zonas desfavorecidas tal como se definen en el apartado 24 del Reglamento (CE) no 950/97/Ugunstigt stillede landbrugsområder i henhold til artikel 24 i forordning (EF) nr. 950/97/Benachteiligte Gebiete im Sinne von Artikel 24 der Verordnung (EG) Nr. 950/97/Μειονεκτικές περιοχές σύμφωνα με το άρθρο 24 του κανονισμού (ΕΚ) αριθ. 950/97/Less-favoured areas within the meaning of Article 24 of Regulation (EC) No 950/97/Zones défavorisées au titre de l'article 24 du règlement (CE) no 950/97/Zone svantaggiate ai sensi dell'articolo 24 del regolamento (CE) n. 950/97/Probleemgebieden in de zin van artikel 24 van Verordening (EG) nr. 950/97/Zonas desfavorecidas na acepção do artigo 24.o do Regulamento (CE) n.o 950/97/Asetuksen (EY) N:o 950/97 24 artiklan mukaisesti epäsuotuisiksi määritetyt alueet/Mindre gynnade områden i enlighet med artikel 24 i förordning (EG) nr 950/97

COUNTY CORK

>TABELPOSITION>

COUNTY KILDARE

>TABELPOSITION>

COUNTY LAOIS

>TABELPOSITION>

COUNTY WICKLOW

>TABELPOSITION>